**Riigihange: Rehvide ostmine. Viitenumber: 291539.**

**LISA 2 TEHNILINE KIRJELDUS**

**ÜLDINE**

* 1. Hanke eesmärgiks on Riigimetsa Majandamise Keskusele (edaspidi ka hankija) sõidukitele vajalike rehvide ostmine (edaspidi ka kaup) koos kohaletoimetamisega.
  2. Pakkumuses sisalduvad rehve tellitakse vastavalt vajadusele.
  3. Lisas 1 olevad rehvid tuleb tarnida 7 tööpäeva jooksul alates tellimuse esitamisest. Tööpäevaks loetakse E-R k 08.00-16.00. Lisaks peab Lisas 1 olevad rehvid olema kättesaadavad 3 töötunni jooksul, kui hankija tuleb ise järele.
  4. Lisas 1 mitteolevad rehvid (tellitav) kaup peab hankijani jõudma hiljemalt 30 päeva jooksul tellimuse esitamisest, kui hankija ja pakkuja ei ole kokku leppinud pikemas tarneajas.
  5. Pakkuja peab pakkuma kõiki Lisas 1 nimetatud rehve.
  6. Hankija jätab endale õiguse tellida ka teisi tooteid, mida ei ole Lisas 1 nimetatud, kuid mahuvad mõiste alla „rehvid“.
  7. Pakkumuses esitatud ühikuhinnad on pakkujale siduvad raamlepingu lõppemiseni.

1. **KAUBA KIRJELDUS JA NÕUDED**
   1. Rehvid peavad vastama õigusaktidega ettenähtud nõuetele (mh Teede- ja sideministri 18.05.2001. a määrus nr 50 - Mootorsõiduki ja selle haagise tehnoseisundile ja varustusele esitatavad nõuded), sealhulgas kvaliteediklassile “Kvaliteetrehvid”.
   2. Rehvid peavad olema kütusesäästlikud ning hea haakuvusega teekatte suhtes, sõltumata ilmastikutingimustest ning teekattest.
   3. **Rehvid peavad olema sobilikud kasutamiseks põhjamaises kliimas ja teeoludes.**
   4. Pakutavate rehvide tootja peab olema ETRMA liige ehk kuuluma “European Tyre and Rubber Manufacterers Association“ liikmete hulka hulka kogu hankelepingu perioodi välte ning pakutavad rehvid peavad vastama kõigile EURO normidele l
   5. Rehvid ei tohi olla toodetud rohkem kui 18 kuud tagasi (st tellimuse esitamise kuupäevast alates 18 kuud tagasi).
   6. Pakkuja peab tagama pakutavate rehvide (sama mõõduga ja mustriga) müügi kogu lepinguperioodil.
   7. Pakutavad rehvid peavad olema uued (rehv ei tohi olla protekteeritud ega taastatud).
   8. Rehvidele peab kehtima garantii vähemalt 12 kuud.
2. **KAUPADE OSTMINE JA TARNETINGIMUSED.**
   1. Kaupade ostmine toimub ostja volitatud isikute poolt müüja müügikohas või e-posti teel tellimuspäringu (edaspidi ka tellimus) saatmisega. Enne tellimuse täitmist peab müüja kontrollima, kas ostu sooritav isik on ostja volitatud isikute nimekirjas. Tellimus sisaldab vähemalt: ostetavate kaupade nimetust, kogust ja muid olulisi tingimusi nagu näiteks tarneaeg, tarnekoht, tarne tingimused jne.
   2. Kauba transport peab sisalduma kauba hinnas. Kohaletoimetamise korraldab müüja oma kulude ja vahenditega hankija poolt sihtkohtade järgi üle kogu Eesti (hankija teatab täpsed tarnekohad müüjale, vähim kogus ühte kohta tarnimiseks on 4 rehvi, tavapäraselt siiski rohkem.
   3. Müüja peab tagama kauba pakendamise viisil, mis kindlustab kauba muutumatul kujul säilimise transportimisel ostja poolt määratud sihtkohta.
   4. Kui kaubale kehtib soodushind, mis on soodsam, kui raamlepingus fikseeritud ühikhind, siis rakendub hankijale soodsam hind (kampaania hind, soodushind vms).
   5. Kui kauba tarnimine viibib või kui kaupa ei ole võimalik kokkulepitud kuupäevaks kohale toimetada, on müüja kohustatud sellest koheselt teavitama (sh välja tooma põhjuse) raamlepingus või tellimuses toodud ostja kontaktisikut e-kirja teel.

Tellija kontaktisik: Mihkel Merimaa, [mihkel.merimaa@rmk.ee](mailto:mihkel.merimaa@rmk.ee)